הוועדה המיוחדת לטיפול בשורדי השואה, כנסת 25, פרוטוקול מספר 17, 2023-06-14 00:00

מירב כהן: בוקר טוב

מירב כהן:  אני שמחה לפגוש את כולכם שוב

מירב כהן:  אריאלה, תתקני אותי אם אני טועה, אבל לדעתי זה הדיון  השלישי שאנחנו מקיימים בנושא אספקת שירותים ציבוריים ופרטיים בשפה הרוסית

מירב כהן:  אני חושבת שמספר הדיונים שאנחנו מקדישים לנושא הזה, שהוא אולי בירוקרטי וסבוך, מלמד על החשיבות שאנחנו מייחסים לנושא הזה, שהוא מאוד מאוד חשוב

מירב כהן:  אז זה בעצם דיון המשך, שעיקרו זה לעשות Follow up על ההחלטות שהיו לנו בישיבות הקודמות ולראות איפה הדברים עומדים

מירב כהן:       כדי שיהיה לכם את הנתונים לנגד עיניכם, יש היום 55 אלף שורדי שואה דוברי השפה הרוסית וסך הכול 190,000 אזרחים ותיקים דוברי השפה הרוסית

מירב כהן:  צריך להבין שבחלק גדול מהמקרים, אותם אנשים שהם דוברי השפה הרוסית, מדברים רק את השפה הרוסית, זאת אומרת, זה לא שיש להם הרבה אלטרנטיבות

מירב כהן:  לכן, כשיש שירותים ממשלתיים, במוקדים טלפוניים ובמוקדים פיזיים וגם כשיש שירותים פרטיים שאינם מתורגמים, אז זה פשוט מקשה מאוד על אנשים לנהל את חייהם

מירב כהן:  אז אנחנו נתעסק גם בגופי הממשלה, גם בגופים פרטיים וגם בנושא ההנצחה ברוסית

מירב כהן:       אנחנו נחלק את הדיון לתתי נושאים כדי להיות כמה שיותר פרקטיים

מירב כהן:  אנחנו נתחיל עם סוגיית הבריאות

מירב כהן:  אחת מהסוגיות שעלו בדיון הקודם, נגעה במקרים בהם לפעמים אין את העלון למשתמש ברוסית ואנשים לא יודעים כיצד לקבל את ההנחיות, את הסכנות ואת אופן השימוש, לכן דיברנו על האפשרות שיהיה QR קוד, שיהיה אפשר לסרוק אותו ולקבל באופן אינטרנטי את ההנחיות

מירב כהן:  אז זו הסוגייה הראשונה

מירב כהן:  אם אני זוכרת נכון, את נציגת משרד הבריאות, נכון

מירב כהן:  אז בואי נעבור רגע על השאלה הראשונה, סעיף-סעיף

מירב כהן:  טלי, בבקשה

טלי דהן: בוקר טוב

טלי דהן:  ברמת העיקרון, כמו שאמרנו, אי אפשר לשים תרגום לכל מיני שפות בתרופות

טלי דהן:  האחריות על זה היא בעצם של קופות החולים ושל הרוקח שמנפק את התרופה, הוא זה שצריך לספק למטופל את ההסבר על התרופה

טלי דהן:  בוחנים את ה- - -      

מירב כהן: אבל כבר היינו בכל ההקדמה הזו בשני הדיונים הקודמים

מירב כהן:  השאלה היא האם ניתן לעשות QR קוד, כן או לא?     

טלי דהן: לא ניתן לחייב

טלי דהן:  רק אם זה יהיה בחקיקה

מירב כהן: אז אתם ממליצים לנו לקדם חקיקה

טלי דהן: כן

מירב כהן: אז אני מבקשת לקדם חקיקה בנושא ה- QR קוד, אני אעשה את זה באופן פרטי ואנחנו נפנה אליכם ונשתף אתכם בפרטים

מירב כהן:  כי את אומרת שהמגבלה היום היא בעצם חוקית ושאי אפשר לחייב

מירב כהן:  הסוגייה השנייה, שגם היא נבחנה בדיון הקודם, היא אם אין QR קוד, אז החלופה, היא כאשר הרוקח רואה שהמשתמש הוא דובר רוסית, הוא יוכל פשוט להדפיס לו את העלון בשפה שלו

מירב כהן:  זאת אומרת שזה לא יהיה בכל קופסאות התרופות ולא נחייב את כל חברות התרופות על ההדפסה הזו באופן גורף, אבל ברגע שרוקח רואה שהאדם הוא דובר רוסית ושהוא לא מבין את ההנחיות, אז הוא ידפיס לו דף הנחיות בשפה שלו

טלי דהן: אז הנושא הזה בעצם הוא פחות באחריות של משרד הבריאות ויותר באחריות הקופות, להנגיש את המידע הזה, בין אם זה בעל פה ובין אם זה מודפס

טלי דהן:  אחת התלונות שעלו מהקופות, היא שבעצם אין לרוקחים את היכולת להתחיל להדפיס את כל העלונים

טלי דהן:  החובה שלהם, היא בעצם להנגיש באמצעות דובר רוסית שייתן את המידע

מירב כהן: אבל בהנחיה לתרופה, אתה לפעמים לוקח ולא תמיד זוכר אחר כך את ההנחיה

מירב כהן:  אני מקבלת מדבקה שמצורפת לתרופה ומודפסת בעברית, אז אפשר להדפיס את המדבקה הזו גם ברוסית לאדם דובר רוסית, רק את המדבקה, אם הרוקח רואה שהאדם לא דובר את השפה העברית

טלי דהן: אני אעלה את זה ואבקש שיפנו לקופות

מירב כהן: אבל היינו שם כבר

מירב כהן:  את מבינה? זה כבר דיון שלישי בנושא הזה ולכן אני רוצה למצות את העניין

טלי דהן: אני אבדוק, אבל פשוט לא הייתי בדיון הקודם

מירב כהן: יש פה מישהו מהקופות?         

עירית צדוק: כן, שמי עירית צדוק ואני רוקחת מחוזית ב- ׳כללית׳

עירית צדוק:  כיום לא קיים עלון מידע בשום מאגר מידע שהוא בודק, שאפשר להשתמש בו, להדפיס אותו ולאפשר לרוקח להשתמש בזה

עירית צדוק:  האפשרות היחידה היא בעצם הסבר בעל פה, על ידי רוקח דובר רוסית

עירית צדוק:  אפשר לעשות את זה במעמד ניפוק התרופה ואפשר לעשות את זה גם בפגישה אישית או בייעוץ טלפוני

עירית צדוק:  יש ל- ׳כללית׳ גם מוקד סיוע לניצולי שואה, שמופעל שישה ימים בשבוע - - -      

מירב כהן: אבל הם לא רק שורדי שואה, הם זקנים בכלל

מירב כהן:  וגם לא כולם פונים למוקד הטלפוני

עירית צדוק: אז יש לנו שירות, ששוב, אנחנו מציעים אותו לכלל האוכלוסייה

עירית צדוק:  השירות הוא ייעוץ אישי בפגישה עם רוקח וזה שירות שמונגש בתוך המרפאות

מירב כהן: אני חושבת שזו אלטרנטיבה לא מספיק טובה

מירב כהן:  בן אדם פשוט יבוא ויגידו לו בעל פה? לא תמיד יש מישהו שדובר רוסית גם לפגישות בעל פה, נכון? אנחנו חיים במדינת ישראל

עירית צדוק: אבל יש מוקד תרגום של משרד הבריאות, שהוא גם לרוסית ואנחנו משתמשים בזה ב- - -      

מירב כהן: אבל אנשים לא מכירים את זה

עירית צדוק: אבל העובדים מכירים את זה

מירב כהן: אבל מגיע אדם לרוקח כדי לקחת תרופה, הוא לא תמיד מבין מה כתוב במרשם ולא מכיר את הדבר הזה

מירב כהן:  אז עוד פעם, אני חושבת שבנקודה הזאת, כשנותנים למישהו תרופה, וצריך לזכור שבסוף זו תרופה, שאם משתמשים בה לא נכון זה גם עלול לעשות נזק, אז לפחות שמי שזקוק לזה, תהיה לו אפשרות לקבל מדבקה עם הוראות בשפה שלו

מירב כהן:  לא לכולם, רק אם הרוקח מזהה שמדובר בבן אדם שלא מבין את מה שהוא מסביר לו

מירב כהן:  פשוט לא היית בדיונים הקודמים

עירית צדוק: אוקיי, פשוט כרגע אין חובה חוקית על זה ואנחנו - - -      

מירב כהן: אוקיי, אני גם לא רוצה להפיל יותר מידי חובות ולהכביד רגולטורית, אנחנו רק רוצים שבשירות חיוני, במקרים בו עלול להיווצר מזה גם נזק, כמו בתרופות, אז שבנקודה הזו יהיה רק את המידע הבסיסי, כמו מה לוקחים וממה צריך להיזהר, לפחות משהו

מירב כהן:  אז כדי לחתום את החלק הזה בדיון, אנחנו נקדם חקיקה

מירב כהן:  ליאור, שהיא יועצת החקיקה שלי, אני מבקשת ממך לבחון גם את ה- QR קוד וגם את החלופה של איזו מדבקה או איזה נייר, שהרוקח יידע להוציא ברוסית

מירב כהן:  את מה שיותר פשוט, אני לא רוצה להכביד, אני פשוט רוצה שבסוגיות שהן כל כך חיוניות, לא יהיה בלבול

מירב כהן:  אז מכאן אנחנו נלך לתהליך חקיקה פרטי ואת תעשי את זה מול הקופות ומול משרד הבריאות

מירב כהן:  רצית להגיד משהו? בבקשה, רק שם לפרוטוקול

עופר ישי: שמי עופר ישי ואני ממערך הדיגיטל הלאומי

עופר ישי:  בעקבות הדיון הקודם, בו הצעתי את הרעיון הזה של ה- QR קוד, זה היה נראה לי כמו רעיון טוב אבל לא ידעתי שזה מיושם

עופר ישי:  אז עשיתי בדיקה בעולם וזה מיושם בהודו

עופר ישי:  בין היתר, ה- QR קוד, נועד גם לזיהוי של תרופות שהן לא מזויפות וזה גם מוביל לאתר, ששם זה לא רק הסבר טקסטואלי, כי מי כמונו יודע שזו לא רק בעיה של רוסית, קשה מאוד לקרוא ולהבין את הדברים האלה, אז הם שמים שם גם סרטוני הסברה

עופר ישי:  זאת אומרת, אתה יכול להגיע לסרטון בשפה שלך, ששם מישהו מסביר את זה

עופר ישי:  אז זה דבר אחד

עופר ישי:       בנוסף, בפלורידה, יש רשת פרטית של בתי מרקחת, שגם עשתה את הדבר הזה, גם כדי להקל ולשפר את הדברים

עופר ישי:  ולהפתעתי, מי שעוד עשתה את זה זו רוסיה

עופר ישי:  זאת אומרת, יש היום מערכת של QR קוד ברוסיה, מינואר השנה, אז שווה לבדוק את זה, מה הם עושים שם בדיוק

עופר ישי:  לכן אני חושב שזה פתרון שהוא אפשרי, רצוי ואני מסתכל על זה גם בעוד היבט, של חיסכון בנייר

עופר ישי:  כמות הנייר שהולכת לאיבוד בדברים האלה היא פשוט לא נורמלית

עופר ישי:  אם אנחנו מדברים על התחממות גלובלית - - -      

מירב כהן: כן, אבל כמי שמייצגת את הזקנים, יש הרבה אנשים שלא יסתדרו עם ה- QR קוד ולכן אני לא ממהרת להיפרד מהנייר

מירב כהן:  אז בכובע אחר, אני לא רוצה לקחת את זה מהם

עופר ישי: יש אנשים שיכולים לעזור ומה שאת הצעת לגבי הרוקחים, רלוונטי גם לשמה

עופר ישי:  זאת אומרת, לא צריך לעשות עוד משהו אלא פשוט לסרוק את ה- QR קוד ורק להדפיס את זה

עופר ישי:  אז לכן, אני מציע שמעבר לקופות החולים, אולי תפני גם לרשתות הפארם

עופר ישי:  אולי ׳סופר פארם׳ תחליט שהיא רוצה לקחת את הדבר הזה הלאה, אז שווה לבדוק איתן

מירב כהן: עם רשתות הפארם?     

עופר ישי: כן

עירית צדוק: אני רק רוצה להעיר שבמאגרי המידע הבדוקים והקיימים, שבהם משתמשים במדינות המערב, אז לא ידוע לי על מאגר כזה בשפה הרוסית

מירב כהן: את מתכוונת ל- QR קוד?     

עירית צדוק: כן

עופר ישי: אז הנה, אני אראה לך

עופר ישי:  אני אוכל לשלוח לך את זה אחר כך

עירית צדוק: השאלה היא האם זה מידע שהוא מקובל לשימוש במדינות המערב

עופר ישי: אני לא יודע

עופר ישי:  אבל אני חושב שבסוף, מי שאחראי על זה הם יצרני התרופות

עופר ישי:  זאת אומרת, הם צריכים בסוף להעמיד את המידע הזה, פעם אחת ובכל השפות שבהן הם תומכים

טלי דהן: אבל גם היום, כשיצרן של תרופות רוצה להוציא עלון כל שהוא, העלון הזה עובר בחינה מאוד מאוד מדוקדקת, על כל ניואנס קטן, כי יש לזה משמעויות מאוד גדולות

טלי דהן:  זה בדיוק מה ש- - -      

עופר ישי: אז צריך לבנות את זה

טלי דהן: בסדר, אבל זה מאגר שצריך לבנות, נכון?     

עופר ישי: נכון

מירב כהן: אוקיי, אז אנחנו ניקח את זה לחקיקה פרטית

מירב כהן:  ליאור, יועצת החקיקה שלי תהיה בקשר גם עם נציגת הקופות וגם עם משרד הבריאות

מירב כהן:  באמת צריך למצוא משהו שהוא עם מינימום כובד רגולטורי ועם מקסימום תועלת לאזרח דובר הרוסית

מירב כהן:  סוגייה נוספת שעלתה בהקשר של משרד הבריאות, הייתה מספר המטפלים בבריאות הנפש

מירב כהן:  אני חושבת שנתתם תשובה לשאלה כמה מטפלים יש, נכון? מה היא?     

טלי דהן: האמת היא שאני לא ראיתי את התשובה, גם לא הייתי בדיון הקודם

מירב כהן: יש לנו תשובה שהוגשה לוועדה?     (מוגש מסמך ליו"ר הוועדה והיא מביטה בו)     זה הטוטאל? אוקיי

מירב כהן:  אז יש פה את המספרים של ׳מאוחדת׳, ׳לאומית׳ ו- ׳מכבי׳

מירב כהן:  את רוצה להציג אריאלה? לעשות רגע סדר בנוגע למספרים? טוב, כיוון שיש פה מספרים שונים ונציגת משרד הבריאות לא מכירה אותם, אז אני לא יודעת להציג אותם במקומך, אבל אני אעביר אותם לארגונים ותבדקו האם זה מספר מספק או לא

מירב כהן:  את יודעת להגיד כמה זה באחוזים? ביחס לכלל המטפלים

מירב כהן:  אני פשוט לא יודעת לשלוט בנתונים שלכם

מירב כהן:  אם אלה נתונים של משרד הבריאות, אז כדאי שתדעי להציג אותם

מירב כהן:  את יודעת מה? תבררי ותחזרי אלינו עם תשובה בהמשך הדיון

מירב כהן:  בסדר?     

עירית צדוק: אני רק אשמח להוסיף, שאחד מהתהליכים שעשינו מאז הוועדה הקודמת, הוא להרחיב את מוקד התרגום שיש לנו, שהיום מעניק שירות רק לאנשי המקצוע, ב-360 מעלות, לפקידי הקבלה ולכל המעטפת שקיימת במערכת הבריאות

מירב כהן: אוקיי, אז תודה רבה

מירב כהן:  אני ממשיכה בדיון

מירב כהן:  אם תהיה לך תשובה בהמשך למספר המטפלים אז אנחנו נשמח לשמוע

ורד ספיר זונשיין: סליחה, אני יכולה להוסיף משהו על שירותי התרגום?      

מירב כהן: כן

ורד ספיר זונשיין: אני ורד, מעמותת ׳למענם׳, של רופאות ורופאים למען שורדי שואה

ורד ספיר זונשיין:  לנו במוקד יש דוברי רוסית ויש לנו גם רופאים דוברי רוסית, אבל הם רופאים מתנדבים

ורד ספיר זונשיין:  יש לנו גם מתנדבים שמסתובבים בתוך בתי החולים ועוזרים, ואחד מהם, מתנדב שהוא לא דובר רוסית, ציין שבתוך בתוך בתי החולים יש שירותי תרגום, אבל המטופלים לעיתים לא שומעים

ורד ספיר זונשיין:  בסוף מדובר באוכלוסייה מאוד מבוגרת

ורד ספיר זונשיין:  אז הוא ישב מול מטופל שרצה את העזרה שלנו, ודיבר עבורו עם מוקד התרגום, אבל המטופל לא יכול היה לשמוע

ורד ספיר זונשיין:  אז חשוב שניתן את הדעת גם לזה, לגיל שלהם ולמצב שלהם, כי לא בטוח שהמוקד הזה מותאם

מירב כהן: אוקיי, תודה על ההערה

עופר ישי: רק ממש בקצרה, את אמרת שהם אמרו לנו שהמידע הזה לא קיים בבסיס הנתונים של משרד הבריאות, השפה שבה הם שולטים

עופר ישי:  אז לקחנו את הנושא הזה משם, יש לנו מה שנקרא, יחידת ׳Data׳, ואנחנו בוחנים את הנושא הזה ונבחן את זה גם עם משרד הבריאות, כדי שזה ייכנס למאגרים שלהם

עופר ישי:  בסדר?      

מירב כהן: בסדר גמור, תודה רבה

מירב כהן:      אני עוברת ל- ׳ביטוח לאומי׳

מירב כהן:  נקודה ראשונה שנידונה בדיון הקודם, הייתה האפשרות שנתרגם דפים שספציפיים, שמאוד שימושיים לאוכלוסייה הבוגרת

מירב כהן:  הדגש היה על השלמת הכנסה, על קצבאות סיעוד ועל קצבאות אזרח ותיק

מירב כהן:  התשובה שקיבלתי היא שבהחלט אפשר לתרגם את הדפים האלה, אבל אי אפשר למלא את הטופס בשפה הרוסית, כי בעצם המערכת שקוראת את הטופס, לא יודעת לקרוא רוסית

מירב כהן:  אז אני מבינה את הרציונל

רותי טואטי: לי קוראים רותי ואני עובדת ברשות לזכויות ניצולי השואה בירושלים

רותי טואטי:  אנחנו כן מתרגמים את הניירות שלנו, כבר שנים, זה לא מהיום

רותי טואטי:  יש לנו המון מידע ברוסית וכיום אנחנו מעלים אתר אחד, רק לדוברי הרוסית, ב- gov

רותי טואטי: il ושם יוסברו כל הזכויות שלהם

רותי טואטי:  האתר נמצא כבר בשלבים הסופיים של תהליך העבודה

מירב כהן: אבל רגע, אני רוצה את ה- ׳הביטוח הלאומי׳, מי פה מ- ׳הביטוח הלאומי׳? אז אני רק אתזכר את השאלה

מירב כהן:  דיברנו על תרגום של דפים, שעוסקים בקצבאות ספציפיות, שנוגעות לאזרחים הוותיקים

מירב כהן:  השלמת הכנסה, סיעוד וקצבת אזרח ותיק

אלי יהלומי: שלום וברכה

אלי יהלומי:  אז רוב האתר שלנו, באמת מתורגם לרוסית, לצרפתית ולערבית, הבעיה האמיתית היא במילוי הטפסים לתביעות

מירב כהן: אבל היום הדפים האלה לא מתורגמים לרוסית

אלי יהלומי: אני מאמין שהם יתורגמו בקרוב

מירב כהן: מה זה מאמין? זו תוכנית העבודה?     

אלי יהלומי: לדעתי זה כן מתורגם, את בטוחה שזה לא?     

מירב כהן: זה לא מתורגם

מירב כהן:  זה גם מה שאתם הצגתם פה בדיון הקודם

מירב כהן:  אז קודם כל, יש את הטפסים שצריך לתרגם

אלי יהלומי: התשובה שקיבלת, היא שתרגום הטפסים יכול להיעשות, אבל מילוי הטפסים צריך להיעשות בעברית, כי רוב הפקידים הם לא דוברי רוסית

אלי יהלומי:  מה שכן, אנחנו מפעילים מערך של בערך 40 אלף מתנדבים בייעוץ לקשיש ודואגים לזה שבאמת יהיו מתנדבים שהם - - -     

מירב כהן: קודם כל, אם אפשר לתרגם את הדפים אז בואו נעשה את זה

מירב כהן:  בנוסף, יש לי שאלה, אולי בתרגום הדפים, אפשר יהיה לכתוב למטה ברוסית שלא ניתן למלא את הטופס ברוסית? זה קושי שאני מבינה אותו

מירב כהן:  בנוסף, להוסיף משפט כמו: ״אם אתה צריך עזרה במילוי הטופס בעברית, אנא תתקשר למוקד הזה והזה

מירב כהן: ״ בעצם להפנות למוקד טלפוני שבו אפשר יהיה למלא איתם ביחד בעברית

מירב כהן:  אז זה לגבי הנקודה הזו

מירב כהן:  אוקיי גם אמרתם שיש את המתנדבים

מירב כהן:  בסדר, זו הייתה השאלה

מירב כהן:       תבין, שמתוך ה-55 אלף שורדים דוברי רוסים, 70% מתוכם זכאים להשלמת הכנסה, אז זו קבוצה שהיא מאוד רלוונטית לקצבאות האלה וחלק גדול מהקבוצה הזו גם במצב סיעודי

מירב כהן:  ודווקא חלקם הם כן טכנולוגיים, אני אומרת את זה על בסיס ניסיון מביקורי בית

מירב כהן:  בסדר, אז זה מה שסיכמנו, מצוין

מירב כהן:  אני עוברת ל- ׳כל זכות׳

מירב כהן:  ׳כל זכות׳ דיווחו לנו, שמתוך 150 העמודים שנוגעים לשורדי שואה, 95 כבר תורגמו

מירב כהן:  בנוסף, תורגמו עוד 100 עמודים שנוגעים לאזרחים וותיקים באופן כללי

מירב כהן:  אז אנחנו רואים שזה מתחיל להתקדם, זה טוב ואני מברכת על זה

מירב כהן:  השאלה הראשונה שלי היא: מה הלו״ז? מתי אנחנו מסיימים עם ה- 150 עמודים האלה? אז תשיבי על זה רגע בבקשה

ביאן מג'אדי: שמי ביאן מג׳דלי, אני מנהלת את הפעילות של ׳כל זכות׳ בערבית וברוסית

ביאן מג'אדי:  נמצאות איתי פה חברות הצוות: אלה אוסנקו - משפטנית ועורכת תוכן, וגם טטאינה

ביאן מג'אדי:  אתמול סיימנו את תרגום הדפים של ניצולי השואה, בעצם את המחויבות שלנו

ביאן מג'אדי:  המייל נשלח לדעתי בשבוע שעבר, בו הייתה התשובה להמשך הדיון הקודם

ביאן מג'אדי:  אתמול הסתיים התרגום של הדפים האלה, אבל יש עוד דפים, שלדעתי גם דיברנו עליהם קצת בוועדה הקודמת, אז קיבלתם מאיתנו המלצה למצוא איך שהוא תקציב שיאפשר לנו להמשיך לשרת את האוכלוסייה הזאת, כי כרגע זה רק חלק מתוך כל הדפים של ניצולי השואה

מירב כהן: אוקיי

מירב כהן:  אני רוצה לעבור לרגע לשאלה הבאה שלי, שהיא קשורה

מירב כהן:  אני חושבת שהרבה מאוד אנשים לא השתמשו בדפים האלה כי הם לא יודעים שזה קיים, שזה נמצא ברוסית, אז אני מייחסת חשיבות גדולה לפרסום, שזו גם נקודה שדיברנו עליה בעבר

מירב כהן:  פנינו ללפ״מ וקיבלנו נתון שבעיניי הוא מדהים

מירב כהן:  מ- 2020 ועד 2022, לכל משרדי הממשלה ביחד, היו בסך הכול 800 קמפיינים ומתוכם רק חמישה בשפה הרוסית

מירב כהן:  זה מצב ממש לא טוב, כי הם צרכנים כבדים של שירותים ממשלתיים

מירב כהן:       פניתי ללפ״מ עם בקשה לקדם הסברה בשפה הרוסית, כדי שאותם אנשים יבינו כיצד הם מממשים את הזכויות שלהם ומה שהם ענו לי, זה שחייבים שמשרד ספציפי יזמין את הקמפיין

מירב כהן:  אז האם ׳כל זכות׳ זה תחת מערך הדיגיטל? משרד המשפטים? איזה משרד יכול להזמין קמפיין על מנת שאותם אנשים ידעו על הזכויות שלהם?     

ביאן מג'אדי: אני אגיד שיש לנו תקציב שיווק לחברה הכללית ואנחנו עושים Targeting לאוכלוסיות מסוימות, אבל זה מתוך התקציב הכללי

ביאן מג'אדי:  זה תקציב שאנחנו מקבלים ומתוכו אנחנו עובדים עם ספקי שיווק

ביאן מג'אדי:  אז ברגע שיהיה לנו תקציב שמיועד לרוסית, אנחנו נדע להוציא אותו לשיווק

ביאן מג'אדי:  לא בהכרח דרך לפ״מ, אבל ב- Channels המקובלים

מירב כהן: אבל אין לכם תקציב כזה

ביאן מג'אדי: אין

ביאן מג'אדי:  מיליון השקלים שקיבלנו הולכים כולם לתוכן

ביאן מג'אדי:  בתקציב המקורי היה סעיף של - - -     

מירב כהן: גם מיליון שקלים לתקציב פרסום זה כלום

ביאן מג'אדי: נכון

מירב כהן: האם מערך הדיגיטל יכול לעזור בפרסום פה? כי אחרת פשוט עושים פה עבודה יפה שאף אחד לא יודע עליה

עופר ישי: קודם כל כן

עופר ישי:  אני אנסה לענות בשני מישורים

עופר ישי:  קודם כל, מיד לאחר הדיון, כבר נוצר קשר עם הדוברות שלנו, בשביל לראות מה אפשר לעשות

עופר ישי:  מה שהחלטנו לעשות, בתיאום, זה כבר לעשות פרסום

עופר ישי:  אולי זה לא כך במצב הכללי, אבל בכל הרשתות החברתיות אלה דברים שלא צריכים עבורם תקציב, יש עבורם תקציב שוטף

עופר ישי:  אז את זה אנחנו כבר מתחילים לעשות בתיאום עם ׳כל זכות׳

מירב כהן: לא הבנתי

ביאן מג'אדי: כרגע ההצעה, בנדיבותם של מערך הדיגיטל ואחרי פגישה עם קרן קציר שטיבל, מנהלת הדוברות, זה גם משהו שאנחנו מסכימות עליו מקצועית, היא שנגיע למחצית מהדרך, כלומר ל-700 דפים מתוך ה-1,500, שאליהם אנחנו מחויבים בתום השנה הזאת ואז נתחיל לפרסם פוסטים ב- Facebook, שיפנו ל- ׳כל זכות׳

מירב כהן: זה לא מספיק

ביאן מג'אדי: זה לא מספיק, אבל זה הכי טוב שאנחנו יכולים לקדם כרגע

מירב כהן: זה מה שמערך הדיגיטל יכול לעזור בו?     

עופר ישי: לא, אמרתי שזה מה שכן אפשר לעשות במיידי

מירב כהן: אני לא מבינה את זה

מירב כהן:  מדינת ישראל שופכת מיליוני שקלים על כל כביש חדש שפותחים, כל מדינת ישראל יודעת על אותו הכביש, אבל אזרח רוסי, שלא יודע איך הוא מקבל את הזכויות שלו, לא יפנו אליו ברוסית?      

עופר ישי: אז החלק השני הוא שמונתה לנו דוברת חדשה למערך

עופר ישי:  אני אפנה אליה ונראה אם אפשר, איך אפשר ומאיפה אפשר להשיג תקציב, אולי ביחד עם משרד המשפטים, שאיתם אנחנו מממנים את ׳כל זכות׳ ואז ניתן על זה תשובה

מירב כהן: מעולה, זה נורא חשוב

מירב כהן:  יש להם גם כלי תקשורת

מירב כהן:  הם צרכנים ואנחנו יודעים איפה למצוא אותם

מירב כהן:  יש להם ערוצי טלוויזיה מסוימים, ערוצי רדיו מסוימים ועיתונים מסוימים

ביאן מג'אדי: ניתן להגיע אל כל אוכלוסייה בישראל, צריך רק למצוא את אנשי השיווק שמומחים בזה ויודעים לעשות את זה

ביאן מג'אדי:  לא את אלה שמתרגמים קמפיינים, כי לצערי אנחנו גם רואים שלפעמים עושים קמפיין כללי ואז מתרגמים אותו, אבל Creative אי אפשר לתרגם, אני מכירה את זה מהפעילות ארוכת השנים שלנו באוכלוסייה הערבית

ביאן מג'אדי:  אי אפשר לתרגם, זה עלול להיות לא מותאם תרבותית ולהיות פוגעני עבור אוכלוסייה מסוימת

מירב כהן: נכון, אני מסכימה

מירב כהן:  זה צריך להיות מלכתחילה מותאם לדוברי הרוסית ולא מתורגם

ביאן מג'אדי: בדיוק

ביאן מג'אדי:  עם Creative, עם חשיבה ועם שפה

מירב כהן: ועם כלי תקשורת ייעודיים

ביאן מג'אדי: נכון

מירב כהן: בעיניי זה קריטי

מירב כהן:  גם הנתון של חמישה קמפיינים ברוסית מתום 800, זה לא הוגן

עופר ישי: נבדוק את זה וניתן תשובה

מירב כהן: אוקיי

מירב כהן:  נציגי משרד התקשורת לא הגיעו

יאיר סמוליאנוב: מירב, אפשר נקודה קטנה בהקשר לנושא הקודם?     

מירב כהן: כן

יאיר סמוליאנוב: שמי יאיר סמוליאנוב, אני מ- ׳לובי המיליון׳

יאיר סמוליאנוב:  קודם כל, ביאן אמרה את זה כבר בדיון הקודם וגם בדיון הזה, אבל למרות זאת חשוב לי להגיד את זה בצורה יותר ברורה, אם אנחנו לא נצליח, כמדינה, ככנסת וכממשלה, להשיג תקציב נוסף למיליון השקלים האלה, אז גם אם יהיה עכשיו איזה שהוא שיווק, הפרויקט הזה פשוט ייגנז וייעלם, שוב, כי צריך אנשים שיוסיפו דפים וצריך אנשים ש- - -      

מירב כהן: כמה כסף את צריכה לעוד 700 דפים? ל-1,500 שאמרת?     

ביאן מג'אדי: אנחנו כרגע עושים את ה-1,500 דפים בתקציב של מיליון שקלים

מירב כהן: אלה אותם מיליון השקלים שאמרנו אז

ביאן מג'אדי: נכון

ביאן מג'אדי:  אין לנו מעבר, זה מה שיש

ביאן מג'אדי:  זה רק תוכן ועלויות של שתי המשרות, משרות מלאות של טטיאנה ואלה, את העלויות הניהוליות שהיו ואת כל מה שמסביב ספגנו בעצמנו

ביאן מג'אדי:  זה ממש, מה שנקרא, ״לחנוק את התקציב״

מירב כהן: וזה יספיק לכם ל-1,500 דפים?      

ביאן מג'אדי: על הקשקש

יאיר סמוליאנוב: בהקשר הזה, אני אומר, שלמרות שאני מאוד אוהב את ביאן ואת טטיאנה, הן לא יהיו איתנו בעוד חצי שנה או שמונה חודשים, במידה ולא נצליח להשיג עוד תקציב

יאיר סמוליאנוב:  חשוב להבין את הנקודה הזאת

יאיר סמוליאנוב:  אני כרגע, במאמציי, לא הצלחתי לשכנע את המשרדים וכבר אושר התקציב הדו שנתי

יאיר סמוליאנוב:  אבל לא מדובר בהרבה כסף, לכן צריך להבין איך כן עושים את זה

יאיר סמוליאנוב:  זו נקודה אחת

יאיר סמוליאנוב:       נקודה שניה היא בנוגע לפרסום

יאיר סמוליאנוב:  אני תוהה איך זה עובד במדינה כיום, אבל לצורך העניין, יש כיום, באופן כללי, מכתבים שנשלחים לניצולי שואה ובעיניי אין שום מניעה, להוציא במכתב הבא שגם ככה יוצא אל ניצולי השואה, הודעה על כך שיש עכשיו ׳כל זכות׳ באתר האינטרנט

יאיר סמוליאנוב:  זאת אומרת, אם יש כבר ממשק לדוברי רוסית, אז אין שום סיבה לא להכניס את זה אל הממשק הקיים

מירב כהן: רותי, נכון? זה אפשרי לעשות דבר כזה? להוסיף במכתבים של הרשות לניצולי השואה, את ההפניה ל- ׳כל זכות׳?      

רותי טואטי: זה משהו שצריך להתייעץ עליו עם רונית, הסמנכ״לית שלנו

רותי טואטי:  כי יש גם עלויות לצעד כזה

מירב כהן: אילו עלויות? בלהוסיף שורה למכתב? אין פה כל כך עלויות

רותי טואטי: נכון

מירב כהן: אז אתן יכולות להתחבר שנייה, נציגת ׳כל זכות׳ והרשות ולבדוק האם אפשר להוסיף למכתבי הרשות, הפניה לאתר ׳כל זכות׳

מירב כהן:  אוקיי

מירב כהן:  אז לגבי התקציב לתרגום, למשרד המשפטים, נכון?     

ביאן מג'אדי: תרגום ותחזוק, כי ברגע שמישהו ייכנס נגיד בעוד שעה ויראה - - -     

מירב כהן: מה אני אגיד לך? זה כסף כל כך קטן, שבכלל לא ראוי שיבוא לדיון בוועדה בכנסת

מירב כהן:  100 אלף שקלים, זה סכום זניח ביחס לתקציב ממשלתי

מירב כהן:  אנחנו נפנה אליהם, אבל חבל שזה בכלל סיפור

ביאן מג'אדי: נפגשנו עם משרדים שנוגעים לדבר, כמו המשרד לאזרחים ותיקים ומשרד הבריאות

ביאן מג'אדי:  אנחנו מנסים להניע כל דבר וממש לשכנע אותם, לעשות איגום משאבים, כך שכל משרד יהיה אחראי מהבחינה התקציבית על התחומים שלו

ביאן מג'אדי:  משרד הבריאות ומחלות אזרחים ותיקים עם הדפים שלהם ואז גם כל משרד יידע, שזה משרת את האוכלוסייה שלו

ביאן מג'אדי:  אז אנחנו על זה, אבל כרגע אין לנו שום דבר

מירב כהן: אוקיי

מירב כהן:  אז אנחנו נפנה למשרד המשפטים וגם נבקש את תשומת הלב שלהם לנושא הזה

מירב כהן:  טוב, אז משרד התקשורת לא הגיע, אין פה נציגים למרות שהזמנו ולדעתי הם גם לא היו בדיון הקודם

מירב כהן:  הם היו? אוקיי

מירב כהן:  אז סליחה, הם היו בדיון הקודם אבל לא נוכחים בדיון הזה

מירב כהן:  יאיר שים לב, התשובה שהם העבירו לוועדה, היא שלא ניתן לחייב את חברות התקשורת לתת מענה ברוסית ומקצועית, הם גם לא חושבים שרגולטורית זה נכון להכביד על חברות התקשורת

מירב כהן:       אני אגיד שאני מקדמת הצעת חוק פרטית, שמחייבת שירות בשפה שבה שווק השירות

מירב כהן:  זאת אומרת, אם אתם יודעים לבוא לבן אדם דובר רוסית ולמכור לו חבילה של שירותי תקשורת ברוסית, אז תדאגו לכך שגם ההסכם יהיה ברוסית ושאחר כך גם יהיה בן אדם שיודע לתת שירות ברוסית

מירב כהן:  אם אתם החלטתם, עסקית, שאתם לא רוצים לפנות לדוברי רוסית, אז זה בסדר, אבל אנחנו יודעים שזה לא המצב, הם פונים לדוברי אמהרית, לדוברי רוסית וכן הלאה, אבל הם משקיעים בשלב השיווק ולא משקיעים בשלבים הבאים

מירב כהן:       אז זו הצעת חוק פרטית שלי, שאני מקדמת בימים אלה עם הרשות לסחר הוגן במשרד הכלכלה

מירב כהן:  מישהו מהגורמים רוצה להתייחס לסוגייה הזו של חברות התקשורת? לא

מירב כהן:  אוקיי

מירב כהן:  אז אנחנו מסתפקים בהצעת החוק הפרטית שלי

מירב כהן:  שירותים בשפה רוסית

מירב כהן:  עד כאן, מול המשרדים השונים, אם יש למישהו משהו להוסיף אז תגידו, אם לא, אני רוצה לעבור לסוגיית ההנצחה

מירי כהן: אני רק רוצה להוסיף לגבי הפסיכולוגים, אנחנו פנינו לקופות החולים על מנת לבדוק את זה, אבל זה קשה, כי אין שדה שמגדיר את זה ולכן זו עבודה שלוקחת לנו זמן

מירב כהן: אבל דיברנו על זה, צריך להיות שמגדיר את זה

מירי כהן: אז פנינו כדי לבקש את הנתונים

מירי כהן:  אני רק מציינת, לגבי בתי החולים הממשלתיים, העברנו את זה, אבל זו הייתה ממש עבודה פרטנית ואישית

מירי כהן:  יכול להיות שאם היה פרט כזה במערכת זה היה קל יותר

מירי כהן:  אבל צריך לחשוב על אם נכון להכניס אל המערכת את ההגדרות האלה, כי גם אם מישהו עלה מרוסיה, זה לא אומר שהוא מסוגל, מבחינת השפה, לתת את השירות ברוסית

מירי כהן:  זה משהו ששמעתי מאנשים באופן אישי

מירב כהן: אבל לא ביקשתי שתשאלו איפה הוא נולד, אלא שתשאלו אם הוא יודע לדבר רוסית

מירי כהן: אז לכן אני אומרת, שגם ההגדרה בשדות, זה לא מה שנותן את הפתרון ולכן השאלה כאן היא מי באמת יכול לתת את השירותים

מירב כהן: לא הבנתי

מירב כהן:  מה כל כך מסובך לשאול בן אדם האם הוא מדבר רוסית?     

מירי כהן: אבל אני אומרת שבשדה את מגדירה את ארץ המוצא וכולי

מירב כהן: אבל אני לא רוצה שתגדירי את ארץ המוצא

מירי כהן: לכן אני אומרת שזה לא רלוונטי להגדיר את ארץ המוצא שלו והשאלה המרכזית, כמו שאת אומרת, היא האם הוא מסוגל לתת את השירות הזה

מירי כהן:  לכן, אנחנו אמרנו שאנחנו אוספים את הנתונים, אבל מבחינתנו, המשמעות היותר חשובה וזה גם מה שאנחנו עושים, דיברת על הצעת חוק שתחייב להנגיש את השירות בשפה וכולי, אז מבחינת משרד הבריאות, לכל נותני השירותים במערכת הבריאות, גם לקופות החולים וגם למוסדות, יש את החובה להנגיש את השירותים בארבע שפות, אחת מהן היא רוסית

מירי כהן:       אגב, ההנגשה היא לא רק שפתית אלא גם תרבותית, כי הרבה פעמים עולים ההקשרים התרבותיים

מירי כהן:  ואין ספק שלתרגם פשוט לשפה הערבית למשל, כמו שאת הזכרת מקודם, לעשות Copy ו- Paste, זה ברור שזה לא מתאים

מירי כהן:  לכן החובה היא גם בהנגשה תרבותית, להתאים את זה לאוכלוסייה, אצלנו מחייבים בכך

מירי כהן:  אז אנחנו, משרד הבריאות, זה המשרד היחידי לצערי, כי הייתי שמחה אם משרדים אחרים היו עושים את זה אחרינו, שמחייב כיום את כלל המערכת, לתת את השירותים האלה, בכל צורה שהם יראו לנכון

מירב כהן: השאלה היא האם יש לכם מספיק עובדים כדי לספק את השירות הזה, הלכה למעשה

מירי כהן: אני לא יודעת אם טלי התייחסה לנושא של המוקד למשל, שם זו בדיוק המטרה

מירי כהן:  כלומר, זה לא רק התרגום של השפה, אלא הצוות מקבל שם הכשרה מקצועית כדי לתת את השירות באופן מונגש, ששוב, מבחינתי, זה לא רק תרגום שפתי אלא גם תרבותי

מירב כהן: את יודעת לומר כמה אנשים יש שם?     

מירי כהן: לא, אני לא יודעת לומר

מירי כהן:  כי אנחנו עדיין אוספים את הנתונים אז אנחנו לא יודעים

מירי כהן:  אני שוב אומרת, אנחנו נותנים את השירותים האלה במוקד, גם לכל מערכת הבריאות הממשלתית וגם עם כל קופות החולים שהתקשרו איתנו על מנת לתת את השירות הזה

מירי כהן:  מי שלצורך העניין, בחר שלא לתת את השירות הזה דרך גוף ממשלתי, חובה עליו לעשות את זה באופן ישיר ולתת את השירות הזה לפי ההנחיות של משרד הבריאות לפי החוזר שלנו

מירי כהן:  אז החובה קיימת

מירב כהן: כן, החובה קיימת, אבל היא קיימת על הנייר

מירב כהן:  ובפועל, אתם אפילו לא יודעים להגיד אם יש לכם מספיק מטפלים שיכולים לתת את השירות בשפה הרוסית

מירי כהן: אני מדברת על ההנגשה, על התרגום, לא על הטיפול

מירב כהן: כן, אני מדברת על הטיפול

מירי כהן: זה ברור לנו שבכל השפות, אנחנו רואים את זה גם בערבית וגם באמהרית, אנחנו יודעים שחסרים מטפלים ספציפיים, אנחנו רואים את זה ורוצים לתת פתרונות

מירי כהן:  אני לא מדברת רק על רוסית ואני לא בטוחה ששם הבעיה היא יותר חמור, לדעתי היא דווקא פחות, אבל אני לא נכנסת לזה כרגע

מירי כהן:  ההתאמה צריכה להיות ספציפית ולכן יש כל מיני תוכניות ייעודיות כאלה ואחרות שעושים, בכל מיני שפות ולכל מיני אוכלוסיות

מירי כהן:  למשל, לגבי ה - - -      

מירב כהן: אני רק אומרת, גם לפרוטוקול, שזה לא תקין שמשרד הבריאות לא יודע להגיד כמה מטפלים יודעים לתת שירות בשפה הרוסית, או באמהרית או בערבית

מירב כהן:  זה מידע מקצועי שחיוני לדעת, יכול להיות שתגלי שהפרופורציות הן לא סבירות

מירי כהן: נכון, זה חיוני לכלל המערכת

מירב כהן: לדוגמה, אם 20% מתושבי המדינה הם דוברי השפה הערבית ויש לך רק אחוז אחד של מטפלים שהם דוברי השפה הערבית, זה יכול לקרות, אבל את אפילו לא יודעת אם זה המצב

מירי כהן: אגב, אני עכשיו לא מדברת על רוסית, אבל לגבי ערבית, משרד הבריאות זה המשרד שמעסיק הכי הרבה

מירי כהן:  ויותר מ- 50% ממקבלי הרישיון ברפואה, הם מהחברה הערבית

מירי כהן:  אז דווקא בחברה הערבית המצב יותר טוב, אבל אני לא אומרת שזה טוב וזה לא נושא הדיון, אבל בפריפריה - - -      

מירב כהן: זה נתון שאתם צריכים לדעת, אנא הוסיפו שדה בטבלה

מירב כהן:  בסדר?     

מירי כהן: את צודקת, אנחנו ננסה לבדוק את זה

מירי כהן:  תודה

יאיר סמוליאנוב: מירב, בקשר לנתון המטורף שאמרת על הלפ״מ, מה אפשר לעשות בהקשר הזה?     

מירב כהן: הם צריכים שמשרדי הממשלה יבואו ויבקשו, מבחינתם הם הלקוח

מירב כהן:  אין להם ראייה כוללת של משרדי הממשלה, הם לא מתעסקים בזה

מירב כהן:  הם רק הספק

יאיר סמוליאנוב: אז הם רק הגוף המבצע

מירב כהן: נכון

מירב כהן:  אבל זה מלמד אותך שמשרדי הממשלה ״לא סופרים״ את דוברי השפה הרוסית, לא מבקשים קמפיינים בשפה הזו וזה נתון עגום מאוד

מירב כהן:  אנחנו ננסה, מפה ספציפית, לעשות תיקון דרך מערך הדיגיטל ומשרד המשפטים

מירב כהן:  אנחנו נעדכן על זה

מירב כהן:  אני עוברת לסוגיית ההנצחה, אתן רגע רקע

מירב כהן:  בתקופה בה היה לי הכבוד לעמוד בראשות המשרד לשוויון חברתי, העברנו תקציב ל- ׳יד ושם׳, שתכליתו היא לאסוף עדויות של שורדים ושורדות בשפה הרוסית, כי אין הרבה כאלה, יש מעט מאוד, אז רצינו לעשות פרויקט ייעודי לעניין הזה

מירב כהן:       בהתחלה הפניתי שאלה: ״העברנו תקציב, מה קורה עם זה?״ ולא היה אפילו ברור באיזה משרד זה עכשיו, כי לקחו את המשרד לשוויון חברתי ופיצלו אותו לארבעה חלקים

מירב כהן:  אני כבר למדתי להגיד להם שבכל שאלה ייבדקו אצל שלום, כי אולי זה נשאר אצלו

מירב כהן:  אז אחרי בדק בית, גילינו שזה עדיין במשרד לשוויון חברתי, למרות שנושא הזקנים עבר למשרד הנגב והגליל והרשות לניצולי שואה עברה למשרד ראש הממשלה, סמטוכה אחת שלמה, אבל למזלנו אנחנו בידיו הטובות של שלום, שנשאר במשרד לשוויון חברתי, אז תכף אתה תעדכן על זה

מירב כהן:  אני רוצה לדעת ברמת הביצוע, כמה כסף עוד נשאר בסעיף הזה, לכמה עדויות זה מכוון, מה הלו״ז ומה ההתקדמות

טטיאנה קנטרוביץ: אני ממש מתנצלת, כי אני לא ידעתי שזה יהיה בתוך הנושא, אני עכשיו בודקת את הנתונים

טטיאנה קנטרוביץ:  אני קודם כל רוצה לומר שאפו למירב וגם לשלום, על העבודה שלכם

טטיאנה קנטרוביץ:  נמצאים כאן ד״ר שרנפובסקי וד״ר ברמן, אני עובדת איתם הרבה שנים

טטיאנה קנטרוביץ:  וליתר האנשים קשה להעריך את הנושא הזה

טטיאנה קנטרוביץ:  כי לצערנו, אנשים הולכים מהעולם הזה ועוד מעט אנחנו נחייה בעולם שבו אין יותר שורדי שואה

טטיאנה קנטרוביץ:  הפרויקט הזה נתן קפיצה

טטיאנה קנטרוביץ:       אנחנו עובדים בשיתוף פעולה עם משרד העלייה ועם כל העיריות ועכשיו הגיעו לארץ לפחות 30 דוברי רוסית, בזמן המלחמה

טטיאנה קנטרוביץ:  יש חלק לא מבוטל של שורדי שואה ואנחנו בקצב אדיר

טטיאנה קנטרוביץ:  אני חושבת שאמרתי את זה גם בוועדה הראשונה, שהתקציב של ׳יד ושם׳ עומד על הכסף שאנחנו מגייסים

טטיאנה קנטרוביץ:  היו לנו תרומות פרטיות מדוברי רוסית אבל זה לא היה מספיק ועכשיו, אחרי שמירב נכנסה לתמונה, הקצב הוא אדיר

טטיאנה קנטרוביץ:  מירב, אני חייבת לומר שבזכות מה שאת עשית אנחנו גם עזרנו לעולים חדשים שהגיעו עכשיו, לעיתונאים ולתסריטאים דוברי רוסית שגייסנו ושעובדים עכשיו בפרויקט הזה

טטיאנה קנטרוביץ:       זה דבר שקורה בקצב רב, לכן גם ציינתי את שיתוף הפעולה עם משרד הקליטה ועם העיריות, כי באמצעותם אנחנו מאתרים את האנשים החדשים שהגיעו, כמובן שיש לנו גם את המידע על אלה שהגיעו ואינם חדשים ואנחנו עובדים בשילוב

טטיאנה קנטרוביץ:  אז אני חושבת שפרויקט ההנצחה הזה, הוא אחד מהפרויקטים החשובים ביותר שעושים עכשיו ב- ׳יד ושם׳

מירב כהן: ממש כיף לשמוע שזה קורה, באמת

מירב כהן:  עשית לי את היום

טטיאנה קנטרוביץ: אני מעורבת בפרויקט הזה ואני חייבת לומר לכם שזה יצא ככה שעזרתם גם לשורדי השואה וגם לעולים החדשים

טטיאנה קנטרוביץ:  כשמגיעים לבית של שורד שואה נוכחים לדעת שזה כל כך חשוב לו לספר, ששומעים ומצלמים אותו

טטיאנה קנטרוביץ:  אנחנו שומעים מאיזה אזור הוא הגיע ומה הרקע שלו ואז עושים דיגיטציה

טטיאנה קנטרוביץ:  עם כל הסרטונים שעשינו קודם

טטיאנה קנטרוביץ:  זה סרט של 40 דקות או של שעה

טטיאנה קנטרוביץ:  וגם אחר כך, כאשר אנחנו עושים את הסרטים החינוכיים, אנחנו משתמשים בהרבה מהחומר

טטיאנה קנטרוביץ:  אז זה דבר אחד

טטיאנה קנטרוביץ:       אני רק רוצה לומר, ברשותך מירב, שחוץ מזה, מה שקשור לשפה הרוסית, אני חושבת שב- ׳יד ושם׳ אנחנו באמת הצלחנו בעניין הזה

טטיאנה קנטרוביץ:  אתם מכירים את האתר שלנו, שם כמעט הכול תורגם לרוסית

טטיאנה קנטרוביץ:  גם בנושא הפניות, למזלי, ב- ׳יד ושם׳ יש הרבה דוברי רוסית, כולל הרבה היסטוריונים וחוקרים שחלקם הגיעו לאחרונה

טטיאנה קנטרוביץ:  אז תמיד יודעים להפנות לגורם שדובר את השפה

טטיאנה קנטרוביץ:       יש הרבה פניות של אנשים שרוצים לעזור לקרובי המשפחה שלהם אבל חסרים מסמכים, אז הארכיון שלנו עובד בצורה אינטנסיבית וחזקה על מנת לאתר את המסמכים הנחוצים, גם את אלה שיש לנו בארכיון וגם מסמכים מהצלב האדום

טטיאנה קנטרוביץ:  לפי דעתי, צריכים לעשות עוד יותר, אברהם גם יוכל לומר אם אני מגזימה או שזה באמת ככה, אני חושבת שזה מאוד חשוב, להוציא לאור את הזיכרונות של שורדי השואה, כולל בשפה הרוסית

טטיאנה קנטרוביץ:  יש לנו אפילו מכון על שם משה מירילשווילי, שעוסק בחקר תולדות השואה בברית המועצות

טטיאנה קנטרוביץ:       אנחנו תמכנו בספר הראשון של הזיכרונות של שורדי השואה, שהיו ילדים בזמן המלחמה

טטיאנה קנטרוביץ:  פעם זה קרה יותר אבל עכשיו אנחנו מחדשים את המסורת, בה עושים ציורים לדוברי רוסית, כולל גם ציורים לשורדי השואה שמותאמים ליכולותיהן הפיזיות

מירב כהן: אז אם אני רק ממקדת אותך, או ששלום יוסיף את המידע הזה, לכמה עדויות אנחנו מכוונים ומתי העבודה הזו צריכה להיות מושלמת?     

שלמה בוחבוט: קודם כל, הייתה לי הזכות לעבוד תחת השרה הנפלאה

שלמה בוחבוט:  אז בהקשר הזה, למרות מצבו של המשרד, שהתפרק לכמה מקומות שונים, החלק הזה נותר אצלנו והוא תחת אחריותי

שלמה בוחבוט:  אנחנו כמובן, עושים זאת בשיתוף עם ׳יד ושם׳

שלמה בוחבוט:  התקציב שהוקצה ואוגם בשנה שעברה, בסך 3

שלמה בוחבוט: 6 פלוס מיליון של משרד האוצר

שלמה בוחבוט:  אנחנו התחלנו כבר את פעילות התיעוד לפני שבועיים

מירב כהן: 3

מירב כהן: 6 היה רק לשפה הרוסית? אני כבר לא זוכרת

שלמה בוחבוט: לא, להכול

שלמה בוחבוט:  כאשר נכון להיום, מאז תחילת השנה, תועדו למעלה מ-300 תיעודים עד כה, כשלמעלה מ-50% מהם, הם לדוברי השפה הרוסית

שלמה בוחבוט:  ביחס לשנה שעברה, שנת 2022, שם תועדו כ-600 תיעודים ו-330 מהם, היו דוברי השפה הרוסית

שלמה בוחבוט:  היום רוב הניצולים שישנם הם דוברי השפה

שלמה בוחבוט:  במסגרת השיווק או ההגעה לאותם ניצולים, אנחנו, בשיתוף פעולה עם הרשות לניצולי השואה, הפקנו מכתב לכ-17 אלף

שלמה בוחבוט:  אנחנו מיקדנו את המכתבים, לאוכלוסיית בני ה-90 ומעלה, כדי להגיע אליהם כמה שיותר מהם, לפני שנפספס אותם

שלמה בוחבוט:       לכן, אנחנו פונים אליהם במכתב אישי שהוא גם בשפה העברית וגם בשפה הרוסית

שלמה בוחבוט:  רוב האנשים שאליהם אנחנו אמורים לפנות בחתך הגילאים הזה, הם 17 אלף שורדי שואה וכמדומני, 12 אלף מהם הם דוברי השפה הרוסית

שלמה בוחבוט:  אז הפנייה אליהם היא גם בשפה הרוסית וגם בשפה העברית

שלמה בוחבוט:  אציין, שמעבר להנצחה שהיא באמצעות תיעוד ויזואלי, שאנחנו עכשיו פועלים בו, מזה שנים רבות וכחלק מסמכות המשרד, אנחנו פועלים להנצחת זיכרון השואה, פועלים בתחום להשגת פיצויים לנרדפי השואה ובהשבת הרכוש היהודי שנותר שם

שלמה בוחבוט:       בהקשר של הנצחה, אחת העמותות הבולטות בקרב יוצאי חבר העמים, היא ׳ארגון פליטי וניצולי השואה בברית המועצות׳, שהם מקבלים מאתנו מידי שנה 300 אלף שקלים

שלמה בוחבוט:  מכל מקום, אנחנו תומכים גם בעוד שתי עמותות יחסית קטנות, עמותת ׳חזית הכבוד׳ ו- ׳ברית ותיקי מלחמת העולם השנייה׳

מירב כהן: אלה האנשים שנמצאים פה, תכירו

שלמה בוחבוט: אז אמנם שם התמיכה היא קטנה יותר, אבל גם שם אנחנו פועלים

מירב כהן: יפה

מירב כהן:  אז רק תסכם לי לרגע את המספרים, כמה עדויות?      

שלמה בוחבוט: את זה לא אמרתי

שלמה בוחבוט:  אנחנו צפויים להגיע השנה לכ-750, שמתוכם בערך כ-150 הם למגזר החרדי, מה שלא היה עד כה

שלמה בוחבוט:  היה קושי להגיע לניצולי שואה מהמגזר ואנחנו עושים זאת באמצעות שיתוף פעולה עם ׳קידוש השם׳ ועם ׳יד ושם׳

שלמה בוחבוט:  חיברתי אותם ביחד כדי שנגיע גם לאוכלוסיית - - -     

מירב כהן: אז היעד זה לעוד 750 עדויות, מתוכן - - -     

שלמה בוחבוט: זה על פי התקציב עכשיו

שלמה בוחבוט:  אציין עוד, שהשנה אנחנו פועלים להחלטת ממשלה חדשה, שבה אנחנו מנסים לאגם תקציב נוסף, על מנת שיהיה לנו תקציב לשנים 2023, 2024 ו-2025

שלמה בוחבוט:  במקביל, על כל שקל שאנחנו צפויים להשיג מכספי הממשלה, אנחנו נקבל מגרמניה ומהאיחוד האירופי תקציב נוסף

מירב כהן: אני טסתי פעמיים לחו״ל מאז שנכנסתי לפוליטיקה

מירב כהן:  בפעם הראשונה, טסנו לגרמניה וסגרנו הסכם סיעוד לניצולי שואה ובפעם השנייה טסנו לצ׳כיה, שם פגשנו את נציגת האיחוד האירופי, שמאוד התעניינה באיסוף העדויות והייתה מוכנה להקדיש לזה תקציב

מירב כהן:  אז זו בדיוק השאלה שלי, האם אנחנו ממנפים את זה?      

שלמה בוחבוט: אנחנו פועלים בעניין הזה

שלמה בוחבוט:  אנחנו מנסים לסיים את תהליך איגום התקציב, שככל שהוא יהיה יותר גדול נאגם אותו גם מולם, על מנת שהם יתנו את חלק

שלמה בוחבוט:  לכן, ממש בימים אלה, אני יודע כבר על תקציבים שמשרדים מסוימים הסכימו להעביר

שלמה בוחבוט:  חלק מהמשרדים האחרים, כל משרד וסיבותיו שלו, לא כל כך משחררים כסף

שלמה בוחבוט:  אבל אנחנו מנסים לפעול בדרכים - - -      

טטיאנה קנטרוביץ: גם משרד הקליטה?     

שלמה בוחבוט: פנינו גם אליהם, אבל עדיין לא קיבלנו מהם תשובה חיובית

שלמה בוחבוט:  אז אנחנו פועלים בהקשר הזה גם בזירה המקומית, כדי להגדיל את התקציב, שיהיה לשלוש השנים הקרובות

יאיר סמוליאנוב: לא הבנתי כמה עדויות הן של דוברי רוסית

שלמה בוחבוט: אז אמרתי, שבשנה שעברה מתוך 600 עדויות, 330 הן של דוברי השפה

טטיאנה קנטרוביץ: אני קיבלתי עכשיו נתונים הרבה יותר גבוהים

שלמה בוחבוט: כן, אבל הנתונים האלה הן מוועדת ההיגוי שקיימנו לפני שבועיים או שלושה

שלמה בוחבוט:  למעלה מ-300 עדויות נאספו עד כה, זה המספר שנכון ללפני שבועיים, יכול להיות שמאז המספרים השתנו

טטיאנה קנטרוביץ: סליחה, אני רק אגיד את הנתונים שקיבלתי מהאגף

טטיאנה קנטרוביץ:  אלה מספרים הרבה יותר גבוהים

טטיאנה קנטרוביץ:  בערך 6 עדויות ביום ופחות או יותר 1,400 עדויות בשנה, של דוברי רוסית

שלמה בוחבוט: של השנה?     

טטיאנה קנטרוביץ: לא השנה, במצטבר

שלמה בוחבוט: אז נכון, אין סתירה בין הדברים, כי בשנה שעברה היו 330 אז יכול להיות שהשנה זה הגיע כבר ל-1,400

שלמה בוחבוט:  אוקיי

שלמה בוחבוט:  אבל השנה, נכון מלפני שבועיים, למעלה מ-300 עדויות, כשלמעלה מ-50% מהן, הן של דוברי השפה הרוסית

אברהם שונופופסר: האם קיימת אפשרות להגדיל את הסיוע לעמותות?     

שלמה בוחבוט: זה לא לפורום הזה, צריך לפנות למשרד

מירב כהן: אני אתן לך את התשובה, זה עניין של תקציב

מירב כהן:  בתקציב המדינה שעבר לא הגדילו כלום

מירב כהן:  כל נושא שורדי השואה והזקנים בכלל, לא קיבל אפילו תוספת של שקל

מירב כהן:  זו המציאות

מירב כהן:  טוב, אז אם יש למישהו משהו נוסף לומר זה הזמן, אם לא אני חותרת לסיכום

ביאן מג'אדי: אני רוצה להוסיף

ביאן מג'אדי:  מאז שעלינו, במחצית חודש מאי, יש לנו 10 אלפים Unique users, שזה משתמשים ייחודיים

ביאן מג'אדי:  מה שזה מלמד עליו, זה על כך שהצורך במידע הזה קיים

ביאן מג'אדי:  היו גם כמה כתבות, לטטיאנה יש פינה קבועה, אולי תרחיבי עליה קצת?     

טטיאנה לברלי: זו פינה קבועה ברדיו ׳רקע׳, בשפה הרוסית

טטיאנה לברלי:  אני מספרת שם על ׳כל זכות׳ ועל מה שיש

מירב כהן: בסדר

מירב כהן:  נציג ׳ביטוח לאומי׳, כן

אלי יהלומי: האתר - - - ברוסית

אלי יהלומי:  אני אדרוש ואבקש שיוסיפו לשם הפניות למוקדים

מירב כהן: גם סיעוד וגם קצבת זקנה?     

אלי יהלומי: סיעוד אני לא מכיר אבל קצבת זקנה אני יודע שמתורגם

אלי יהלומי:  אני יודע שכל האתר שלנו מתורגם כולו לרוסית, אז קשה לי להאמין שסיעוד לא מתורגם וקצבת זקנה כן

מירב כהן: זה פשוט עלה פה בדיונים

אלי יהלומי: קשה לי להאמין

מירב כהן: אז רק נוודא, בסדר?     

אלי יהלומי: השלמת הכנסה בטוח שלא

מירב כהן: 100%

מירב כהן:  אז רק תוודא

אלכסנדר ברמן: אפשר כמה מילים?      

מירב כהן: תדבר ברוסית ואז נתרגם

אלכסנדר ברמן: (דבריו מתורגמים סימולטנית מרוסית לעברית ע״י יאיר סמוליאנוב):     כשהתחילה הקורונה, עמותת ׳חזית הכבוד׳ התחילה לארגן סמינרים ב- Zoom, שהשתתפו בהם אלפי אנשים

אלכסנדר ברמן:  אחת הדרכים המרכזיות להתגבר על הבעיה של סוגיית העברית שאנחנו מדברים עליה היום, היא לתת לקשישים יכולות אוריינטליות דיגיטליות, בין היתר, על ידי שימוש באינטרנט וב- Zoom

אלכסנדר ברמן:  זו כמובן בעיה לא רק של דוברי רוסית בישראל, אלא של קשישים באופן כללי

מירב כהן: אז אני כמובן מכירה את הבעיה הזו, קיימנו בנושא הזה כמה דיונים, על אוריינות דיגיטלית וגם פה, היו לנו מסקנות אופרטיביות שאני מקווה שהן יועלו

מירב כהן:  אבל זה דיון נפרד והוא באמת נוגע לכל הקשישים בישראל

מירב כהן:  אז אני מסכמת ברשותכם

מירב כהן:  בנושא התרופות ומשרד הבריאות: אז אני אקדם חקיקה פרטית, שאו שהיא תלך לכיוון של ה- QR קוד, כפי שהבנתי שכבר קורה בעולם, או שהיא תלך לכיוון של הדפסת דף הנחיות במעמד הרוקח

מירב כהן:  הצוות שלי יעבוד מול הגורמים הרלוונטיים ונביא הצעת חוק פרטית

מירב כהן:       אני מבקשת ממשרד הבריאות לברר ולעקוב מעתה והלאה, על עניין כמות המטפלים שהם דוברי רוסית

מירב כהן:  לדעתי זה לא רק רוסית, אלא גם אמהרית וערבית

מירב כהן:  אני חושבת שצריך לדעת כמה מטפלים דוברי כל שפה יש, כדי לדעת שהשירות שמסופק בשטח הוא טוב ומותאם

מירב כהן:  הביטוח הלאומי דיווח שהדפים כבר בעצם מתורגמים, רק תוודאו שגם כל קצבאות הסיעוד מתורגמות לרוסית

מירב כהן:  סיכמנו שבסוף התרגום, תהיה הפנייה שמסבירה שאם הם צריכים עזרה במילוי הטופס בעברית, הם יכולים להתקשר למילוי הזה והזה, שם אדם ילווה אותם ברוסית ויסייע להם למלא את הטופס בעברית

מירב כהן:  אני מבינה שלמלא ברוסית זה פשוט לא אפשרי

מירב כהן:       ׳כל זכות׳ דיווחו על התקדמות גדולה ומשמעותית ואני ממש מברכת על זה

מירב כהן:  סוכם שמערך הדיגיטל ומשרד המשפטים, יחזרו לוועדה עם תשובה, בה יעדכנו האם הם יכולים להקצות תקציבים לפרסום הדפים ב- ׳כל זכות׳, כדי לסייע בנושא של מימוש זכויות

מירב כהן:  אני, יושבת ראש הוועדה, אפנה בשם הוועדה לשר המשפטים ואבקש סיוע תקציבים לעניין של תרגום הדפים

מירב כהן:  בנוסף, תיבחן האפשרות שבמכתבי הרשות לשורדי השואה, תהיה הפנייה גם לאתר ׳כל זכות׳

רותי טואטי: אנחנו גם בונים אתר ייחודי לדוברי רוסית

מירב כהן: אוקיי, אז שווה שתסתנכרנו, כי יכול להיות שחלק מהעבודה כבר נעשתה, אז כדאי שתעבדו אחד עם השני

מירב כהן:  כדאי להכיר מה כבר נעשה, כדי שלא תעשו את אותה עבודה פעמיים

מירב כהן:  אז אנא, ׳כל זכות׳ והרשות לשורדי השואה, תפגשו לישיבה אחת ותבדקו איך אתם לוקחים את זה מכאן הלאה ומשתפים פעולה

מירב כהן:  אני, כיושבת ראש הוועדה, אקדם הצעת חוק שתוודא ששירותים מסחריים שמשווקים בשפה הרוסית, יספקו גם את טופס העסקה הכתוב וגם את השירות התומך לאחר מכן, בשפה הרוסית, כדי להימנע ממצב שמשווקים בשפה אחת ונותנים שירות בשפה אחרת

מירב כהן:  זו הצעת חוק שלי עם משרד הכלכלה

מירב כהן:       בנושא ההנצחה: קודם כל, אני מברכת על כך שדברים התחילו לעבוד, שש עדויות ביום זה נתון שמאוד משמח לשמוע

מירב כהן:  אנחנו נפנה, כוועדה, לכלל משרדי הממשלה הרלוונטיים ונבקש מהם לקחת חלק במאמץ המשותף, על מנת לתקצב את המשך הפרויקט

מירב כהן:  זאת כדי לוודא שעדויות נאספות

מירב כהן:  יש לנו עוד שנים ספורות לאסוף עדויות, לפני הרגע שבו נגיע למצב בו אין לנו עוד ממי לקחת עדות

מירב כהן:  אז זו הדקה ה-99

מירב כהן:  זהו

מירב כהן:  תודה רבה לכל מי שהגיע, נתראה בעזרת ה׳ בשבוע הבא, תודה על הכול

מירב כהן:  הישיבה נעולה